管橘，号五陵，直隶宁国府南陵县人，明朝政治人物。
生平.万历四年（1576年）丙子科举人，二十三年（1595年）乙未科进士，授嘉兴县知县。丁母艰，起补长泰县。泰夙苦麻饷，橘除之。矿役大兴，多借为奸利，橘力请禁戢，始不敢肆。迁大理评事，雪疑狱大辟者数人。擢四川道监察御史，丰采严毅，指劾不避权贵。三十七年，例转福建水利道佥事，会子管一堂登贤书，遂解组归。捐资置田，与六邑名宿讲学安贤祠。着有《涵空阁集》。祀乡贤。